**PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS**

Rīgā, 2022. gada 29. septembrī

***Par ieceri izveidot Jāņa Čakstes piemiņas vietu uz AB dambja, Rīgā***

1. **Iesniedzējs** *(norāda atzinuma īsu būtību un objekta nosaukumu, par kuru atzinums sniegts)***:**

Rīgas domes Pilsētas attīstības departaments iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē (turpmāk – padome) ieceri izveidot piemiņas vietu Jānim Čakstem uz AB dambja, Rīgā.

1. **Paredzētā darbības vieta:**
	1. **Objekta veids un kadastra apzīmējums:** atrodas Rīgas vēsturiskā centra – UNESCO Pasaules mantojuma vietas – aizsardzības zonā.
	2. **Objekta atrašanās adrese:** AB dambis, Rīgā.
2. **Iesniedzēja prasījums (iesniegums)** *(norāda informāciju atbilstoši saņemtajiem dokumentiem un MK noteikumiem Nr. 218)***:**

Izvietot piemiņas vietu Jānim Čakstem uz AB dambja, Rīgā (turpmāk – iecere).

**4. Faktu konstatējums:**

**4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:**

Vides aizsardzības un reģionālās attīstības ministrijā 2022. gada 16. augustā saņemta Rīgas domes Pilsētas attīstības departamenta 2022. gada 15. augusta vēstule Nr. DA-22-21482-nd “Par Jāņa Čakstes piemiņas vietu uz AB dambja Rīgā”, kurai pielikumā pievienots:

1. Prezentācija “Jāņa Čakstes piemiņas vieta – AB dambis”;
2. Rīgas domes Pieminekļu padomes 05.07.2022. sēdes protokola Nr.11§2 izraksts;
3. Dr. hist. Jāņa Šiliņa eseja “Jānis Čakste un Rīga”.

**4.2.** **Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:**

Jānis Čakste (1859 - 1927) – sabiedrisks un politisks darbinieks, pirmais Latvijas Valsts prezidents, jurists –, kura spilgtākās personiskās īpašības bija cilvēkmīlestība, dāsnums, labsirdība, principialitāte un spēja atrast kopīgu valodu ar ikvienu, personificē savas un savas dzimtas vērtības: atvērtību jaunām idejām, individuālo atbildību, neatlaidīgu darbu, godīgumu, pateicību un vēlmi dot. Tautā Jāni Čaksti sauca par Čakstes tēvu. Viņš, veidodams dzīvu saiti ar jaunlatviešu laikmetu, ar savu atturīgumu, laipno saskarsmi ar apkārtējiem, bet vienlaikus ar izlēmību un drosmi kļuva par Latvijas neatkarīgā demokrātiski tiesiskā valstiskuma pamatlicēju un simbolu, demokrātiskās Latvijas pirmo pilsoni, Valsts prezidenta amata pildīšanas tradīcijas (orators, diplomāts, valsts reprezentants un stabilizētājs, pārpartejisks arbitrs, Satversmes sargs un interprets), 18. novembra un citu nacionālo ceremoniālo tradīciju iedibinātāju.

J. Čakste ar savu politiskās darbības stilu radīja prezidenta amata autoritāti. Būdams Valsts prezidents, vērsās pret autoritārām tendencēm, nelietpratību (nekompetenci un neprofesionālismu), politisko demagoģiju (populismu) un korupciju kā galveno problēmu politikā un valsts pārvaldē.

Kopumā iecere atbilst normatīvo aktu prasībām attiecīgajā jomā.

1. **Atzinuma pamatojums** *(norāda atzinuma un pieņemtā lēmuma pamatojumu)***:**

Atzinumu un pieņemto lēmumu pamato personas sabiedriskais un vēsturiskais nozīmīgums, ieceres atbilstība normatīvo aktu prasībām attiecīgajā jomā.

Iecere ir atbalstīta Rīgas vēsturiskā centra saglabāšanas un attīstības padomes 2022. gada 24. augusta sēdē (protokols Nr. 401, 4. jautājums, pieejams: https://www.nkmp.gov.lv/lv/media/4142/download).

**6. Atzinums:** **Norāda padomes sēdes datumu un pieņemto lēmumu** *(atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai)***:**

Pieminekļu, piemiņas zīmju un piemiņas vietu izveides konsultatīvās padomes 2022. gada 29. septembra sēdes protokola Nr. 11 lēmums:

- **atbalstīt ieceri**.

Padomes priekšsēdētāja Elita Turka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU